ร้านไข่กระทะ ปัง ญวณ เป็นร้านอาหารเช้าตั้งอยู่หน้ากาดต้นพยอมข้างร้านทอง ตัวร้านเล็กๆเป็นตึกแถว 1 คูหา จากการสอบถามทราบว่าเปิดบริการทุกวัน 07.00 - 15.00 น. เมนูมีขายเหมือนร้านไข่กระทะทั่วไป ราคาเริ่มที่ 30 บาทขึ้นไป เครื่องดื่มเป็นแฟรนไชส์ของชาพะยอมแก้วละ 25 บาทหมดทุกเมนู มาวันนี้ลองไป 3 อย่าง น้ำดื่มน้ำแข็งฟรี
- ไข่กระทะ 30 บาท มีไข่ 2 ฟอง มาแบบร้อนๆแห้งนิดๆ โรยหน้ามาด้วยหอมทอด หมูยอ หมูกระเพรา ไข่ทำมาแบบสุกๆ ไม่หอมเนย หมูกระเพรารสหวานนำ ไม่เผ็ด ไข่กระทะโดยรวมรสหวานต้องทานกับแมกกี้หรือพริกไทยถึงจะอร่อย โดยรวมให้ 3.6/5
- ขนมปังเวียดนาม 15 บาท มาแบบร้อนๆ ร้านอุ่นมาแบบกรอบๆ กรอบแบบขนมปังปิ้ง ไส้ขนมปังเป็นหมูสับผงกระหรี่กับกุนเชียงและหมูยอ รสโดยรวมหอมผงกระหรี่และหวานนำ โดยรวมพอใช้ ให้ 3.4/5
- ชาโกโก้ 25 บาท แก้วใหญ่สมราคา หอมชาพอดีๆ หอมมันกลมกล่อมมากๆ รสโกโก้มาแบบพอดีๆ อร่อยมากๆ แนะนำ ให้ 3.8/5
เป็นร้านอาหารเช้าใกล้มช. อีกร้านที่ขายไข่กระทะ รสชาติใช้ได้ ราคาไม่แพง คนไม่เยอะ มีแมลงวันและแมลงสาบให้เห็นอยู่เนืองๆ เวลาในการรอไม่นาน บริการดี เป็นอีกร้านที่เหมาะกับการหาอาหารเช้าเบาๆรองท้องทานก่อนไปทำงาน มาลองกันได้